Բայց եթե անգամ ՀԱԿ-ը վստահ չէ, որ չի հաջողելու, այդ դեպքում ո՞րն է նման գործընթաց նախաձեռնելու իմաստը, հետաքրքրվեցինք Թեւան Պողոսյանից: «Դա այլ խնդիր է, այստեղ գալիս է 2-րդ հարցը»,- ասաց նա: Այս ամենը չի՞ նշանակում լեգիտիմացնել հանրաքվեի արդյունքները՝ հարցին «Ժառանգություն» խմբակցության քարտուղարը պատասխանեց. «Ընդհանրապես, մեկը կարող է ասել լեգիտիմացում, մեկն էլ կարող ասել, որ փորձել է պայքարել մինչեւ վերջ: Ես այդ դաշտում չէի գնահատի: Պետք է հարգենք տարբեր քաղաքական ուժերի պայքարի տեսլականը: Պետք է ոչ թե իրար խանգարենք, այլ ինչ-որ չափով նպաստենք: Ես անձամբ կարծում եմ, որ ավելի շատ պետք է մեր էներգիան ուղղենք ապագա օրենքների մշակմանը, դրանք այնպիսին դարձնենք, որ նախկին բոլոր պրոբլեմները հաղթահարենք: Համակարգը պետք է փոխենք, իսկ փոխվում է՝ քայլ առ քայլ առաջ տանելով: Մեր էներգիան, կարծում եմ, այդտեղ պետք է ծախսենք: Բայց մարդիկ այլ պատկերացում ունեն, ի՞նչ ասեմ»: